Amerikaga sayohat: So’lim bog’da o’zbeklar jamul-jam bo’ldi
"Nyu-York shtatidan keldik. Olti soat transportda yurib, vatandoshlarni ko’ramiz, deb. Xursand bo’lib, gaplashib o’tiramiz, deb".
Vashington atrofidagi o’zbeklarning yillik . Tabiat qo’ynida yaxshi tanovul qilib, hordiq chiqarish imkoni edi bu. Bolalarning qiy-chuvi bilan qushlarning sayrashini tinglab dam olasiz. Darvoqe, parkda velosiped haydash, baliq tutish, qulay poyabzal kiyib olib, soatlab sayr qilish va atrofga shunchaki termulib o’tirish maroqli. Sal narida katta qozonda mashhur o’zgan devzira guruchidan osh damlanayapti. Guruchni kuni kecha Qirg’izistondan keltirgan To’lqin ismli yigitni suhbatga tortamiz. “Amerikaga kecha keldim. Hozir Qirg’izistonda yarim tun, rosa uyqim kelayapti. Lekin piknik yaxshi o’tayapti, odamlar bilan gaplashib, tanishib, yangi tanishlar orttirib, shu uyquni ham sedan chiqarib qo’ydim. Kelganimga yarim soatlarcha bo’lib qoldi, besh-olti odam bilan tanishdim, xolos. Asosan, o’choqning oldidaman. Osh mening qo’limda, desam to’g’ri bo’lmasa kerak, oshpaz akaning qo’lida, lekin yordam berayapman”. “Assalomu alaykum. Mening ismim Shaxnozaxon, Farg’onadan kelganman. Sakkiz yil bo’lib qoldi. Har yili kelaman, yangi yuzlar, ancha o’zbeklar ko’payibdi. Hozir o’zim MBA (Master of business administration, biznes boshqaruv bobida magistrlik) o’qiyapman, health administration (sog’liqni saqlash sohasi boshqaruvi) yo’nalishida”. “Biz Toshkentdanmiz. Amerikaga kelganimizga 11 yil bo’ldi”, - deydi o’zini Sevara deb tanishtirgan suhbatdosh. “Oilam bilan. To’rt yil oldin Oxayodan Virjiniyaga ko’chib keldik. Amerika hamma yoqadi, albatta, qiyinchiligi, oson taraflari ham bo’ladi. Hamma yoqayotgan ekanki, shu yerda yurishibdi. Boshqa tomondan, bir yilda bir bor uchrashib, o’zligimizni yo’qotmaslikka harakat qilib, milliy taomlar, urf-odatlarimizni unutmaslikka harakat qilib yuribmiz. Bizdan keyin bolalarimizga meros bo’lib qolsin”. “Ismim Mavluda. Nyu-York shtatidan keldik. Olti soat transportda yurib, vatandoshlarni ko’ramiz, deb. Xursand bo’lib, gaplashib o’tiramiz, deb. To’rt kishimiz. Bugun qaytib ketamiz Nyu-Yorkka. O’zimning birinchi bor kelishib bu piknikka. O’zbekistonda ham, Amerikada ham farzandlarim bor, borib-kelib yashayapmiz. Judayam xursand bo’ldim, ayniqsa, o’zimizning millatdoshlarni, vatandoshlarni ko’rib”. “Salohiddin ismim. Baltimordanman (Baltimor shahri, Merilend shtati). Juda chiroyli anjuman deydimi, yig’ilish deydimi. Chiroyli o’tayapti hammasi. O’tgan yili ham mana shunday paytda tashkil qilingan edi, kelgandik. Unda ham chiroyli, o’ziga yarasha o’tgan edi. Bu safar ham o’zgarish katta. O’zbeklar ko’p o’tgan safarga qaraganda. Yetti yil bo’ldi kelganimga. Har yili borib-kelib turamiz. Bugun ko’pchilik bo’lib keldik, mana shu hamma yigitlar Baltimordan. Ishlaymiz, o’qishlar bitgan. O’zimizning milliy taomlar, somsa, osh, shashlik tortildi dasturxonga bugun. Bizning qo’limiz shahlikka tegdi. Somsalarni ayollar olib kelishdi. Shunaqa yig'inlardan ko'p-ko'p uyushtirib turishsin”, - deydi Salohiddin. Nasiba Tohir "Amerika Ovozi" O'zbek xizmatida 2006-yildan beri ishlab keladi. Boshlovchi, prodyuser, muharrir, teleoperator.